Teorema de Torricelli

miniatura|Esquema do Teorema de Torricelli: v =\sqrt{2gh} (g = 9,81 ms-2)
O **teorema de Torricelli** é unha aplicación do principio de Bernoulli e estuda o fluxo dun líquido contido nun recipiente, a través dun pequeno orificio, sobre a acción da gravidade.

A partir do teorema de Torricelli pódese calcular o caudal de saída dun líquido por un burato. "A velocidade de saída dun líquido dun recipiente aberto, por un orificio, é a que tería un corpo calquera, caendo libremente no baleiro desde o nivel do líquido até o centro de gravidade do orificio", matematicamente:

:  V_t = \sqrt{{2\cdot g\cdot(h + \frac {v_0^2} {2\cdot g}) }} 

Onde:
*  \ V_t  é a velocidade teórica do líquido á saída do orificio
*  \ v_0  é a velocidade de aproximación.
*  \ h  é a distancia desde a superficie do líquido ao centro do orificio.
*  \ g  é a aceleración da gravidade

Para velocidades de aproximación baixas, a maioría dos casos, a expresión anterior transfórmase en:

: V_r = C_v \sqrt 

Onde:
*  \ V_r  é a velocidade real media do líquido na saída do orificio
*  \ C_v  é o coeficiente de velocidade. Para cálculos preliminares en aberturas de parede delgada pode admitirse 0.95 no caso máis desfavorábel.
tomando  \ C_v  =1
: V_r = \sqrt 

Experimentalmente tense comprobado que a velocidade media dun chorro dun orificio de parede delgada, é un pouco menor que a ideal, debido á viscosidade do fluído e outros factores tales como a tensión superficial, de aí sae a idea do coeficiente de velocidade.

## Caudal descargado 
O caudal ou volume do fluído que pasa polo orificio nun tempo, \ Q, pode ser calculado como o produto de \ S_c, a área real da sección contraída do fluído, por \ V_r, a velocidade real media do fluído que pasa por esa sección, e por conseguinte, pódese escribir a seguinte ecuación:

: Q = S_c\cdot V_r = (S\cdot C_c)C_v\sqrt 

: Q = C_d\cdot S\sqrt 

onde
* S\sqrt representa a descarga ideal que ocorrería se non estivesen presentes o atrito e a contracción. 
* \ C_c é o coeficiente de contracción do fluído á saída do orificio. O seu significado baséase na alteración brusca de sentido que deben realizar as partículas da parede interior próximas ao orificio. É a relación entre a área contraída \ S_c e a do orificio \ S.
* \ C_d é o coeficiente polo cal o valor ideal de descarga é multiplicado para obter o valor real, e coñécese polo nome de coeficiente de descarga. Numericamente é igual ao produto dos outros dous coeficientes. \ C_d=C_c C_v

O coeficiente de descarga variará coa carga e o diámetro do orificio. Os seus valores para a auga foron determinados de forma experimental, que de forma orientativa, pode tomar valores en torno a 0,6. Así pódese apreciar a importancia do uso destes coeficientes para obter resultados de caudal aceptábeis.

## Véxase tamén 
### Bibliografía
* BASTOS, F.A. A.; Problemas de Mecânica dos Fluidos, Guanabara Dois, Río de Xaneiro, 1980.
* ROBERSON,J.A & CROW,; C.T; Engineering Fluid Mechanics, Washington State University, 1975.
* SHAMES, I.; Mecânica dos Fluidos, vol. I e 2.; Edgard Blucher, 1973.
* STREETER, V. & WYLIE, E.; Mecânica dos Fluidos, 1978.
* FOX, R. & MCDONALD; Introdução a Mecânica dos Fluidos, 1981.
* WHITE, F. M.; Fluid Mechanics, Nova York, Book Company, 1979.

### Ligazón externa
* Teoría de chorros libres - **fluidos.eia.edu.co**